Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 48/1997. (VIII. 26.) BM rendelet (a továbbiakban: R.) alapján
Paragraph Index: 536

1997. október 27-én a nyomozást megszüntette, mert a tettes nem vált ismertté. 1997. november 14-én a sértett újabb feljelentéssel élt, arra hivatkozott, hogy azon a napon az egyik családtagja a lakásuk előtt parkoló gépjárműben felismerni vélte az eltulajdonított gépkocsit. A nyomozó hatóság ez alapján a gépjárművet — halaszthatatlan nyomozati cselekményként — lefoglalta, annak foganatosításáról jegyzőkönyvet vett fel. Utólag írásbeli határozat is készült a lefoglalás elrendeléséről, amelyet a panaszosnak a rendőrség kézbesített. A lefoglalást szenvedő személy a lefoglalás ellen panasszal élt. Azt a Fővárosi Főügyészség elutasította. A nyomozó hatóság időközben igazságügyi műszaki szakértőt rendelt ki az ügyben, aki megállapította, hogy a lefoglalt gépjármű nem azonos a sértettől eltulajdonított gépkocsival. Ezért — bűncselekményre utaló egyéb adat hiányára is tekintettel — a rendőrség 1997. november 21-én a gépjármű lefoglalását megszüntette, s elrendelte a panaszosnak való kiadását, november 28-án pedig — a Be. 139. § (1) bekezdés b) pont második fordulata alapján — a nyomozást is megszüntette. Az állampolgári jogok országgyűlési biztosa általános helyettese vizsgálata eredményeként megállapította, hogy a szóban forgó gépjármű lefoglalására a Be. 101. § (1) bekezdés

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes